ועדת הכלכלה, כנסת 25, פרוטוקול מספר 126, 2023-05-30 00:00

דוד ביטן: בוקר טוב, הסכמתי לקיים את הישיבה בגלל שהנושא מעלה שאלות עקרוניות

דוד ביטן:  אנחנו לא מטפלים בבקשות פרטניות

דוד ביטן:  ישבתי עם המנהל זכאי, והבנתי שביום חמישי יש לכם פגישה איתו, נכון?     

ערן שקד: כן, יש פגישה

דוד ביטן: תציג את הנושא

אורן אסף חזן: אני אשמח להתחיל

אורן אסף חזן:  גילוי נאות, לפני כשנתיים, כאדם עצמאי ואיש עסקים, נכנסתי קצת לתחום

אורן אסף חזן:  הייתי אמור להשקיע בחברת תעופה, שתפעיל פה מטוסים שנמצאים ברישום זר

אורן אסף חזן:  בעוונותיי, לקחתי 400 צעדים אחורה, כי גיליתי שיש הרבה מאוד קשיים בעולם הזה, שהם לא באמת ענייניים

אורן אסף חזן:  אני תכף אפרט אותם

אורן אסף חזן:  אני חייב לומר שישבנו עם ראש רת"א הקודם, ואין לי שום מילה רעה כנגד אף אחד מהנוכחים פה

אורן אסף חזן:       הסיפור מאוד פשוט

אורן אסף חזן:  אי שם לפני עשרות שנים, נקבעה תקנה שנקראת תקנה 42א, וקובעת שכלי תעופה קטן, פרטי, ברישום זר, לא יכול לשהות בישראל מעל תקופה מסוימת

אורן אסף חזן:  אחרי תקופה מסוימת הוא צריך לצאת מכאן, ויכול לחזור בחזרה

אורן אסף חזן:  זאת תקנה שלא מדברת על כלים פרטיים שהם ברישום ישראלי, רק על כלים זרים

אורן אסף חזן:       כשעשינו מחקר כדי להבין וללמוד את הנושא, הטענה הייתה שבשעתו – אני מבין כך מפרוטוקולים שנחשפתי אליהם מהעבר – היה איזשהו רצון שנולד מעניין ניסויי לגמרי

אורן אסף חזן:  היה חשש מכל מיני בעלי ממון שמשקיעים את הכסף שלהם במקום זר

אורן אסף חזן:  כדי שתהיה דרך לפקח על אנשים שקונים מטוסים ועושים פעילות בחו"ל, אמרו: חבר'ה, אם אתם רוצים שיהיה לכם קל איתנו, תרשמו את המטוסים שלכם בישראל

אורן אסף חזן:       עם הזמן, הבנו שעולם המיסוי השתנה

אורן אסף חזן:  התקנה הזאת נשארה, אבל לא נאכפה במשך עשרות בשנים

אורן אסף חזן:  בתקופת הקורונה, באופן בלתי ברור, התחילו לתפוס עליה תאוצה, אבל רק במקרים ספציפיים ולחברות מסוימות

דוד ביטן: מה זה לחברות מסוימות? לחלק אכפו ולחלק לא אכפו?     

אורן אסף חזן: כן, נכון

אורן אסף חזן:  נגד חלק מהמטוסים ברישום זר, שלא היה להם הפטור, נתנו להיכנס ולצאת חופשי

אורן אסף חזן:  להיכנס לישראל, לשהות פה חצי שנה, שנה, שנתיים וכן הלאה

אורן אסף חזן:  הבאנו ליושב-ראש הוועדה הקודם תיעוד של מטוסים שנכחו ונשארו כאן

דוד ביטן: היה כבר דיון בוועדה?     

אורן אסף חזן: לא היה דיון בוועדה

אורן אסף חזן:  היה שיח, היה דין ודברים אל מול רת"א

אורן אסף חזן:  אני אישית ישבתי עם יואל, היושב-ראש הקודם

אורן אסף חזן:  דיברתי איתו בטלפון פעמים רבות

אורן אסף חזן:  נפגשתי איתו פגישה מאוד ארוכה, ובסופה הוא אמר: זה לא רלוונטי, זה מה שיש ותתמודדו

אורן אסף חזן:  יש פה משהו מאוד צורם

אורן אסף חזן:  ראשית, את התקנה הזאת אוכפים רק כשנוח

אורן אסף חזן:  מה זה אומר כשנוח, ואני מצטט? אם מישהו הודיע לנו על מטוס שהוא ברישום זר, והוא שוהה פה, אז אנחנו נאכוף

אורן אסף חזן:  אם לא אמרו לנו, אנחנו לא יודעים וזה לא מעניין

אורן אסף חזן:  זה נאמר מפורשות בפגישה איתנו ובפורומים אחרים, כולל בתגובה רשמית לבית המשפט

אורן אסף חזן:       דבר נוסף, שהרבה יותר חמור בעיניי, לצד התקנה יש דבר שנקרא פטור

אורן אסף חזן:  זאת אומרת, יכול לבוא ראש רשות התעופה האזרחית, ולמטוסים ספציפיים ברישום זר הוא יכול להגיד שהם פטורים מהתקנה, והם יכולים להשאיר את המטוס בארץ ככל שהם ירצו

אורן אסף חזן:  החריג לכלל, שזה הפטור, הפך להיות הרוב, והכלל, שהוא בעצם העיקר – למנוע את השהות כאן – הפך להיות המיעוט

אורן אסף חזן:  ברגע שהחריג לכלל הופך להיות הכלל, הכלל הופך להיות מיותר

אורן אסף חזן:       אני פותח סוגריים ואומר שגם ברמה אישית שלי וגם ברמה אישית של אחרים, שחלקם כאן, אנשים נפגעו מזה מאוד

אורן אסף חזן:  חברות קרסו

אורן אסף חזן:  אם תהיה פה פעילות רציפה ושוטפת של תעופה מהסוג הזה, זה עוד מקומות עבודה, זה עוד הכנסות למדינה וכן הלאה

אורן אסף חזן:  אני מניח בצד את העובדה שמטוסים שנמצאים היום בפטור – אני מרשה לעצמי להגיד את זה

אורן אסף חזן:  אני גם יכול להראות את זה, אבל לא כאן כי אנחנו אומרים בתפילת שמונה עשרה שלמינים ולמלשינים לא תהיה תקווה, אז לא תפקידי להשתנקר, חלילה וחס – אבל המציאות היא שמטוסים שבפטור, עושים טיסות מסחריות בתשלום, מתחת לרדאר, וזה נוח

אורן אסף חזן:       הדבר הזה צריך להיעצר

אורן אסף חזן:  התקנה הזאת אין לה שום רלוונטיות משני טעמים

אורן אסף חזן:  בשעתו נאמר ששומרים על התקנה בגלל ענייני בטיחות

אורן אסף חזן:  מטוס צריך להיות מפוקח, צריך לעבור בדיקות וכן הלאה

אורן אסף חזן:  לכן, כשאנחנו אומרים שמטוס צריך להיות בשהות רציפה בבסיס האם שלו, במקום שבו הוא רשום, זה כדי שבבסיס האם שלו ישמרו עליו

אורן אסף חזן:  אלא מה? יש מטוסים שהרישום שלהם במדינות שאין בהן אפילו שדה תעופה, והם בכל זאת מקבלים פטור

דוד ביטן: אלה מטוסים קטנים, נכון?     

אורן אסף חזן: אנחנו מדברים על מטוסים קטנים

דוד ביטן: עד כמה מושבים?     

דבורה נצר: עד 8 מושבים

אורן אסף חזן: גם 10 ו-12

דוד ביטן: מה זה תקנה 42 ומה זה הפטור?     

שמואל כץ: תקנה 42 קובעת שמטוס ברישום זר יכול לשהות בישראל עד משך זמן מוגבל, 45 יום

דוד ביטן: זאת תקנה ישראלית?     

שמואל כץ: כן, תקנה ישראלית

אורן אסף חזן: שאין לה אח ורע בעולם

דוד ביטן: מה זה סעיף הפטור? כלומר, יש לך סמכות לפטור מ-45 הימים האלה?     

שמואל כץ: לכל פטור יש כללים, על מה הוא ניתן

שמואל כץ:  אני רוצה להשיב בצורה מסודרת

דוד ביטן: מעניין אותי רק הקטע הזה

שמואל כץ: מטוס ברישום זר יכול להשהות בישראל יותר מ-45 יום, ויש לזה שני סייגים: הסייג הראשון, שהוא לא מוביל נוסעים אלא הוא מוביל את בעל המטוס או את החברה

דוד ביטן: כלומר, זה לא מסחרי

שמואל כץ: זה לא מסחרי

שמואל כץ:  החובה שלנו, בין השאר, היא להבטיח את בטיחותו של הנוסע המשלם

שמואל כץ:  זה שמשלם כרטיס, ובטיסות האלה זה עולה הרבה מאוד כסף, סומך עלינו – על רשויות המדינה – שכלי הטיס שהוא רכש בהם כרטיס והוא טס, הם כלי טיס בטוחים, שהטייסים עומדים בכשירות, שכלי הטיס עומד בכשירות

שמואל כץ:  לכן, אם המטוס לא פועל בפעילות מסחרית, לא מונית אוויר, אלא משמש רק לפעילות של אותו אדם פרטי או החברה שבשמה רשום המטוס – הכוונה רשום מבחינה מסחרית – אז אנחנו נותנים לו פטור

שמואל כץ:       האפשרות השנייה היא בדיוק מסיבה בטיחותית, שגם בגינה נותנים פטור

שמואל כץ:  אם המטוס רשום במדינה שאליה הוא פועל באופן תכוף – נניח, המטוס רשום בצרפת והוא טס מישראל לצרפת או אפילו מישראל למדינות האיחוד האירופי, מבחינתנו זה מניח את הדעת ואנחנו יכולים לתת לו פטור, למרות שהוא מעבר ל-45 ימים

שמואל כץ:  מה לא סביר? לא סביר זה להביא מטוס מארצות הברית לישראל, ולהתחיל להטיס אותו מישראל לאירופה, כמו שהאמריקנים לא ירשו שמטוס ישראלי יטוס לארצות הברית ויתחיל לטוס מארצות הברית לקנדה

אורן אסף חזן: אבל זה לא עניין בטיחותי

שמואל כץ: זה עניין pure בטיחותי, ועובדה שאנחנו נותנים פטור

שמואל כץ:  למה אנחנו נותנים פטור? כי ברגע שהמטוס ברישום זר, בניגוד לטענה שאנחנו לא נותנים למטוסים ברישום זר לעבוד בישראל, אבל הוא לא מונית אוויר, או, לחלופין, הוא פועל באופן תדיר למדינה שבה הוא רשום – שם זה מרכז ההפעלה שלו

שמואל כץ:  הוא נוסע וחוזר לאותה מדינה שהוא רשום

שמואל כץ:  גם כשהוא ברישום זר, הוא יקבל פטור ויוכל לטוס

אורן אסף חזן: קודם כול, גילוי נאות, אני מאוד אוהב את שמואל ולכן קצת קשה לי

אורן אסף חזן:  זה לא אישי, אנחנו לא בריב ולא בוויכוח

דוד ביטן: רגע, אני רוצה להבין

אורן אסף חזן: ברשותך, היושב-ראש, הוא אמר משפט מדהים, ואני חושב שהמשפט הזה נותן פתרון לכל הסוגיה

אורן אסף חזן:  הוא אומר: אנחנו לא נותנים פטור למי שמפעיל טיסות מסחריות בכסף, כי יש לנו אחריות

דוד ביטן: זה מה שרציתי לשאול

אורן אסף חזן: אותו נוסע שקונה כרטיס, סומך עלינו

אורן אסף חזן:  ואותו נוסע שעולה על מטוס פרטי של חבר שלו, לא סומך עליהם שהמטוס בטוח? מה ההבדל אם הוא קנה כרטיס או לא קנה? השימוש הוא אותו שימוש

דוד ביטן: לא, לא

דוד ביטן:  קודם כול, זה לא מדויק

אורן אסף חזן: אבל זה מה שהוא אמר

דוד ביטן: אתה אמרת שיש פטור, והפטור ניתן למי שלא עושה טיסות מסחריות

דוד ביטן:  המטוסים שאתה מדבר עליהם עכשיו, זה מסחרי או לא?     

אורן אסף חזן: כן, מסחרי, מסחרי

דוד ביטן: אז לא מגיע לך פטור לפי הכללים כרגע

אורן אסף חזן: זה בדיוק העניין, הכלל הזה הוא פרשנות

דוד ביטן: הטענה שלך לגבי פטור שניתן לאחרים, לא נכונה

אורן אסף חזן: קודם כול, גם מטוסים שעשו טיסות מסחריות אין להם פטורים

אורן אסף חזן:  צריך להגיד את זה

דוד ביטן: - - - זה 300 נוסעים ואתה מדבר על 8 נוסעים

דבורה נצר: דוגמה אחרת, איזיג'ט טסה לכל מיני מקומות באירופה, ולא בהכרח חוזרת למקום שהיא רשומה בו

דבורה נצר:  והיא עדיין מקבלת פטור

אורן אסף חזן: שנייה, רגע

אורן אסף חזן:  אני חוזר ואומר, עליהם החובה להראות שזה לא נכון, כי אני הוכחתי בעבר ליושב-ראש הקודם, שזה נכון

אורן אסף חזן:  גם מטוסים ששימשו לטיסות מסחריות, קיבלו פטור

אורן אסף חזן:  חד-משמעית

אורן אסף חזן:  ואף אחד לא יכול להגיד שלא

אורן אסף חזן:  אני אשמח אם יגידו לפרוטוקול שלא, ואני אראה שזה לא נכון

אורן אסף חזן:       אבל יש פה משהו יותר עקום, אומר היושב-ראש, ובצדק, שאם יש מטוס שהפעילות שלו הולכת וחוזרת מבסיס האם שלו, ולכן, נחה הדעת שהכול בטוח, איך יכול להיות שיש מטוס שאין לו בסיס אם? במדינת הרישום שלו אין בכלל שדה תעופה, וגם הוא מקבל פטור

אורן אסף חזן:  זאת אומרת, הטענה שעצם העובדה שהוא טס וחוזר למדינת הבית שלו, היא הסיבה שנותנים לו פטור, לא רלוונטית

אורן אסף חזן:  יש מטוסים שאין להם מדינת בית בכלל

דוד ביטן: בוא נתחיל מזה, שאם יש פה אפליה, זה סיפור אחד ונשים אותו בצד

דוד ביטן:  תכלס, יש היגיון במה שזכאי אומר

דוד ביטן:  מצד אחד, הפטור ניתן אם הוא לא לוקח נוסעים באופן מסחרי, ואם יש תנאי לבטיחות

דוד ביטן:  זה הגיוני

דוד ביטן:  אתה אומר שהם מפירים את זה במובן הזה שיש אפליה, כי יש כאלה שמטיסים מסחרי ומקבלים פטור, ויש כאלה שאין להם בסיס אם והם מקבלים את הפטור, נכון?     

אורן אסף חזן: נכון

דוד ביטן: זכאי, יש לך תשובה לזה?     

שמואל כץ: כן

שמואל כץ:  אם יש הפרה כזאת, אני אשמח לדעת עליה, ואנחנו גם נטפל בה

שמואל כץ:  אבל אנחנו לא נתקן חטא בפשע

שמואל כץ:  אם יש דבר כזה, הוא לא בסדר ואנחנו נפעל כדי לתקן אותו

שמואל כץ:  אני חוזר ואומר, במסגרת הפטור, וכדי לאפשר לאנשים לבצע פעילות עסקית, אנחנו דורשים את המינימום האפשרי

שמואל כץ:  לא שמטוס ברישום זר לא יוכל לפעול למטרות מסחריות בישראל

שמואל כץ:  אני מוכן לתת לו פטור, ושהוא יוכל לפעול, רק שיפעל באופן תכוף אל אותה מדינה שבה נמצאת מדינת הרישום

שמואל כץ:  לא להביא מטוס מארצות הברית ולהטיס אותו מישראל לאירופה

דבורה נצר: יש לי שאלה, מדוע סורבתי אז? וסורבתי לא בגלל שאני לא חוזרת לעיתים תכופות

דבורה נצר:  הטענה הייתה בגלל שהטייסים שלי, מקום המחייה שלהם הוא בישראל

דבורה נצר:  זאת הסיבה שסורבתי

דבורה נצר:  חברה אחרת סורבה מסיבה הפוכה, שמרכז החיים של הטייסים הוא בארצות הברית

דבורה נצר:  פעם זה כך ופעם זה כך? בכל פעם נטענה טענה אחרת, שבכלל לא תואמת את השנייה

דבורה נצר:       אני רוצה להוסיף עוד דבר, מדינת ישראל חתומה על אמנה, שנותנת למדינות לעבור מעל ישראל, לנחות בישראל ולהמריא מישראל, בטענה שהם יודעים ומכירים בבטיחות של המדינות האלה

דבורה נצר:  כולל ארצות הברית, כולל אירופה, כולל האיחוד

דבורה נצר:  יש בדיקה אחת שמבוצעת בשדות, ומאושרת על ידי כל מי שחתום על האמנה, שקוראים לה בדיקת SAFA

דבורה נצר:  היא בדיקה מקובלת והיא מתבצעת על ידיכם, וזה בסדר, וזה תקין, וכך צריך להיות

דבורה נצר:  מעבר לזה, לא צריכה להיות אכיפה נוספת

דבורה נצר:  בשום מדינה אחרת שפועלים בה לא בודקים, ובטח לא באים ושואלים מי הנוסעים, מה הקשר שלהם לבעל המטוס, מי הם, מה הם, טלפון אישי שלהם, מייל אישי שלהם, איפה הם עובדים

דבורה נצר:  אלה פרטים שבשום טיסה - - -     

דוד ביטן: למה שהמינהל לא יוכל לשאול שאלות כאלה? אני לא מבין את העניין הזה

דוד ביטן:  רבותיי, תקשיבו טוב, אם זאת שאלה של בטיחות, אתם לא תגידו להם איך לעבוד ואתם לא תגידו להם איך לבדוק, עם כל הכבוד לכם

אורן אסף חזן: אתה צודק

דבורה נצר: אבל לא סורבתי בגלל בטיחות

דוד ביטן: יכולתם ללכת לבית משפט

אורן אסף חזן: היינו בבית משפט

דבורה נצר: היינו

דוד ביטן: חזן, לא באתי עכשיו לבדוק את העניין הספציפי שלכם, כי יש עוד חברות שקשורות אליכם

דוד ביטן:  אם יש לכם טענה שפועלים שלא כדין לגביכם, יש דרכים לטפל בזה

אורן אסף חזן: זאת לא הטענה, אדוני היושב-ראש

דוד ביטן: שנייה, רגע

דוד ביטן:  הבנתי את הטענה שלכם, הבנתי גם את התשובה

דוד ביטן:  יכול להיות שיש פתרונות אחרים

דוד ביטן:  בואו נשמע את זכאי אם יש פתרון או הצעות אחרות שפותרות את הבעיה

דוד ביטן:  אולי צריך לתקן את התקנה, גם זאת אופציה

דבורה נצר: תיקנו

שמואל כץ: בדרך כלל, אני לא נוהג להעביר ביקורת על אנשים ומה שם המקצוע שלהם

שמואל כץ:  זה המקצוע שלי, אני עוסק בו עשרים שנה

שמואל כץ:  מה קורה בעולם – תאמיני לי, אני יודע

שמואל כץ:  אני חבר ב-board של ה-Tripel A האמריקני

שמואל כץ:  אני מכיר את התעופה ואת החוקים שלה, ולהגיד שעושים SAFA ללופטהנזה, בואו נעשה גם SAFA לכם – זה לא בדיוק אותו דבר

שמואל כץ:  או לטעון טענה שלופטהנזה, חברה עם 600 אווירונים - -      

דוד ביטן: כן, זאת לא טענה

דוד ביטן:  באמת, זאת טענה מצחיקה

שמואל כץ: - - חלים עליה אותם כללים

שמואל כץ:  אני אומר לך, היושב-ראש, כמות האירועים הבטיחותיים בעולם וגם בארץ, עם המטוסים האלה – בכוונה לא הבאתי לכאן את השקף – היא פי 10 יותר גדולה מהכמות היחסית שלהם

יהודה מעוז: זה ממש לא נכון

שמואל כץ: זה נכון ועוד איך

שמואל כץ:  כמות אירועי הבטיחות, כולל בנתב"ג – אתם רוצים ללמד אותי גם על נתב"ג, אחרי 12 שנים בנתב"ג? כמות האירועים הבטיחותיים עם המטוסים האלה בנתב"ג פי כמה יותר גדולה מאשר מטוסים מסחריים

שמואל כץ:  אני מזכיר שהמטוסים האלה לא פועלים בשדה שיש בו רק מטוסים של תעופה קלה, כמו בטיטנבורו בארצות הברית

שמואל כץ:  זה נמל תעופה משולב, ומטוסים כאלה חוצים מסלולים ראשיים, שעליהם יש נוסעים עם 300 אווירונים

שמואל כץ:  רישוי של טייס כזה – זה לא אותן שעות טיסה כמו טיסה מסחרית של לופטהנזה; הכשירות של המטוס היא לא אותה כשירות

שמואל כץ:  ההבדלים תהומיים, ואני לא רוצה לדבר עליהם

יהודה מעוז: אתה פשוט מטעה את הוועדה

יהודה מעוז:  סליחה, אם אני יכול לדבר

יהודה מעוז:  אני טייס קברניט, מנהל של חברה שבבעלותה מטוס כזה ברישום זר

דוד ביטן: חברה אחרת או אותה חברה?     

יהודה מעוז: יש עשרות חברות כאלה, וכולנו נפגעים מהתקנה הזאת

יהודה מעוז:  לדעתי, בבסיס הדבר הזה צריך, קודם כול, לנתק את החיבור בין תקנה 42א לעניין הבטיחותי

יהודה מעוז:  יש לרת"א עשרות כלים לאכוף בטיחות על כל המטוסים האלה, כולל לופטהנזה, כולל יונייטד, כולל המטוסים הקטנים, כולל הצסנה עם הפרופלור

יהודה מעוז:  זה בכלל לא קשור לתקנה 42א

דוד ביטן: אני רוצה להבין, למה אתם צריכים שיהיה רישום זר? אם אתם טסים מישראל, שוהים בישראל הרבה זמן, למה אתם צריכים רישום זר? למה אתם לא פותרים את הבעיה בזה שאתם - - -     

יהודה מעוז: את השאלה הזאת אתה צריך להפנות לראש רת"א החדש, ולשאול אותו מדוע מעל 90 מטוסים עומדים פה ברישום זר, וכמה מטוסים באמת נרשמו בארץ ברת"א

דוד ביטן: למה אתם צריכים רישום זר? זה פותר לכם את הבעיה בקלות

יהודה מעוז: זה פותר את הבעיה לגמרי

דוד ביטן: בגלל שיקולי מס?     

יהודה מעוז: לא

יהודה מעוז:  אין פה שום שיקולי מס

יהודה מעוז:  אלה שיקולי ביורוקרטיה של רת"א, וזה דיון אחר לחלוטין

דוד ביטן: לא, לא

דוד ביטן:  אנחנו בדיון

דוד ביטן:  אל תגיד לי דיון אחר

יהודה מעוז: עובדתית, כל המטוסים שמגיעים לכאן, מתרחקים מרת"א כמו מאש בגלל הביורוקרטיה ובגלל הרבה מאוד דברים, שהם לא מכירים במדינות אחרות

דוד ביטן: אתם רוצים להירשם זר ולהתעלם מהביורוקרטיה?     

יהודה מעוז: אתה יודע מה? זאת המדינה שלי

יהודה מעוז:  אני משרת כאן בצבא, ואני מאוד אשמח שהמטוס יהיה ברישום ישראלי אם רת"א היה יודע לתת לי אפילו 10% ממה שה-FAA האמריקני נותן

יהודה מעוז:  אנשים רושמים את המטוסים שלהם באמריקה ובכל מיני מקומות אחרים, זה לא בגלל הנושא הבטיחותי אלא בגלל הנושא הביורוקרטי

יהודה מעוז:  אני לא חושב שזה הדיון פה, לדעתי

יהודה מעוז:       חשוב להבין שבמסגרת ביקורות SAFA, יש לה סמכות עקיפה בכל שדה תעופה לבוא, לבדוק את רישיונות הצוות, את המצב התחזוקתי של המטוס, אפילו את המספר הסידורי של הצמיג, כמו שמפקחי רת"א עושים את זה בכל מקום אחר בעולם, כשאני נוחת שם

יהודה מעוז:  כשאני נוחת עם המטוס בצרפת או בארצות הברית או בגרמניה או בכל מקום, מגיע מפקח רת"א, מציג תעודה ובודק את המטוס

דוד ביטן: אז מה הטענה? שנושא הבטיחות יכול להיבדק בלי שום בעיה, וללא שום קשר לרישום?     

יהודה מעוז: אין לו שום קשר לתקנה 42

יהודה מעוז:  הוא נבדק והוא גם נאכף

יהודה מעוז:  רת"א לוקחת לעצמה סמכות של המדינה המבקרת

יהודה מעוז:  אם המטוס שלי רשום עכשיו ב-FAA האמריקני, רת"א אומרת: ה-FAA, שהמציאו, עד כמה שאני זוכר, את התעופה, לא מספיק מכובדים בשביל לפקח על המטוסים שלהם, ואנחנו נבוא ונשים - - -     

דוד ביטן: לא, לא, סלח לי

דוד ביטן:  זה לא מה שהוא אמר

דוד ביטן:  הוא אמר שאם אתה רשום במדינת מוצא בארצות הברית, ואתה לא נמצא שם אף פעם, הוא מבין מזה שאתה לא נבדק מבחינה בטיחותית

יהודה מעוז: אין קשר

יהודה מעוז:  המטוסים האלה מסתובבים בכל העולם

דוד ביטן: זה מה שהוא אמר

דוד ביטן:  הוא לא אמר משהו אחר ואתה מערבב את זה עכשיו

יהודה מעוז: אני רוצה לדייק

יהודה מעוז:  המטוסים האלה מסתובבים בכל העולם, ומקבלים שירות תחזוקתי באיכות הכי גבוהה

דוד ביטן: זכאי, מטוס קטן שנוסע לצרפת ורשום בארצות הברית, הוא יכול לתת לך אישור שהוא נבדק בטיחותית כל הזמן, אז מה בדיוק הבעיה? אפשר לבדוק את זה בדרך אחרת

יהודה מעוז: אנחנו נבדקים מעל 10 פעמים בשנה בכל המדינות האלה

שמואל כץ: אני רוצה ללכת בדיוק בכיוון שלך בהיבט של הפתרונות

דוד ביטן: הם יביאו לך אישורים שהמטוס נבדק כל הזמן, ואז זה פותר את הבעיה הבטיחותית במובן הזה

שמואל כץ: אין לי שום דבר נגד זה שמטוס יהיה ברישום זר, ויפעל מתוך ישראל

דוד ביטן: בגלל רישום זר הוא נכנס לתקנה הזאת

שמואל כץ: יש לי סמכות, כמו שאמר מר חזן, לתת פטור ואני גם מוכן לתת את הפטור

דוד ביטן: עזוב לרגע את הפטור

דוד ביטן:  אם הם יביאו לך מטוס, אתה יכול לחייב בעל חברה שהמטוסים הקטנים האלה זזים – אני לא יודע את מי הם לוקחים

דוד ביטן:  את מי אתם לוקחים כל הזמן?     

אורן אסף חזן: הייתי מציע לקחת אותך, אבל אני לא רוצה להסתבך

דוד ביטן: לא

דוד ביטן:  את המיליונרים של המדינה אתה לוקח?     

יהודה מעוז: את המעסיקים הכי גדולים במדינה הזאת

אורן אסף חזן: לא רק

אורן אסף חזן:  גם מדינת ישראל, וחשוב שזה יירשם בפרוטוקול, משתמשת במטוסים האלה, ודי לחכימא ברמיזא

דוד ביטן: בטח האנשים האלה לא רוצים לטוס במטוס לא בטיחותי, נכון?      

יהודה מעוז: ובגלל זה הם דואגים למטוסים שלהם כמו תינוקות

שמואל כץ: אני לא רוצה לרדת לפרטים הטכניים

שמואל כץ:  ההבדל בין פיקוח SAFA שהוא שטחי, לבין פיקוח של רת"א – לך אני לא צריך להגיד לך שהפיקוח של רת"א הוא שמיים וארץ

יהודה מעוז: אני לא מסכים

שמואל כץ: עושים פיקוח SAFA לחברה זרה ולא עושים פיקוח עומק, משום שהפועל היוצא בין הרת"אות, הוא שהרת"א המקומית, נניח של לופטהנזה, מפקחת לעומק כמו שאני מפקח על אל-על

שמואל כץ:  אל תגיד לי שפיקוח SAFA זה פיקוח של ה-FAA

שמואל כץ:  זה לא אותו הדבר

דבורה נצר: אתה יכול לפנות לרשות - - -     

שמואל כץ: מה דעתך שפניתי ל-FAA? הם ענו לי ושלחו לי גם בכתב, שיש להם קושי לפקח על מטוסים שנמצאים מחוץ לארצות הברית

דבורה נצר: אני הבאתי אישור שהבדיקה תקינה והכול עבר בצורה בלתי רגילה

אורן אסף חזן: רגע, זה פתיר, אדוני היושב-ראש

אורן אסף חזן:  משפט, ברשותך

דוד ביטן: רגע, רגע

דוד ביטן:  לא, לא, אתה תעצור

דוד ביטן:  אני אומר כך, זכאי, בנושא הבטיחות ודאי אין ויכוח על זה ולא צריך להיות ויכוח על זה

דוד ביטן:  אני מציע שתעשו איזה נוהל, כך שאם הם מביאים לך אישורים על בדיקות שנעשות, וזה מניח את הדעת מבחינתכם, לא צריכה להיות בעיה

דוד ביטן:  וזה לא משנה באיזה בית הוא רשום, באיזו מדינה הוא נוחת

דוד ביטן:  העיקר שיביאו לך בדיקות

דוד ביטן:  אם זה מניח את הדעת, מבחינתכם, באמצעות נוהל, לדעתי זה פותר את הבעיה של הבטיחות

אפרת פוקס: כבוד היושב-ראש, אני מייצגת את חברת אל-על

אפרת פוקס:  אם הם יכולים לקבל את הפטור הזה, למה אני, כחברה מסחרית, לא יכולה לקבל את הפטור הזה?      

דוד ביטן: אני לא יודע

דוד ביטן:  תכף נתייחס לתקנה 42

אפרת פוקס: זה יכול לחסוך הרבה מאוד - - -     

דוד ביטן: אני עובד הפוך

דוד ביטן:  אני אומר, קודם כול בטיחות

אפרת פוקס: חוק אחיד עבור הדבר הזה, ובלי חוק אחיד גם אנחנו נוכל לחסוך המון כסף

אורן אסף חזן: אבל התקנה לא מדברת על המטוסים שלכם

דוד ביטן: מה את רוצה?     

שמואל כץ: אתה מבין לאן אנחנו נגיע?     

דוד ביטן: את רוצה שניתן פטור ללופטהנזה? אני לא נכנס לזה

אורן אסף חזן: אפרת, אנחנו מדברים על משהו אחר

אפרת פוקס: אם הפטור הזה יוכל להינתן להם, הוא יוכל להינתן גם לנו

אפרת פוקס:  המטוסים שלנו עוברים את אותן בדיקות

דוד ביטן: את הובלת אותי לתקנה 42

דוד ביטן:  חכי רגע, עוד לא הגעתי לזה

אפרת פוקס: צריך להיות חוק אחיד

דוד ביטן: לגבי הבטיחות, זה ברור ואין על זה ויכוח

דוד ביטן:  עם כל הכבוד לחברות וכולי, הבטיחות מעל הכול

אורן אסף חזן: כולם מסכימים על זה

דוד ביטן: אין בעיה

דוד ביטן:  טוב מאוד שאתה מסכים על זה

דוד ביטן:  במקרה הזה, ייצא נוהל, לדעתי

דוד ביטן:  אני לא אומר לכם מה לעשות, אבל זאת הדרך הכי טובה, איך אתם פותרים את הבעיה של הבטיחות בלי קשר לתקנה 42, כדי שהטענה הזאת תוסר מהשולחן

דוד ביטן:       נעבור לעניין השני

דוד ביטן:  עוד לא הבנתי על מה מדובר? השירות, זאת הבעיה? ברגע שיש פטור, הם לא מחויבים ל-45 יום?     

אורן אסף חזן: נכון

אורן אסף חזן:  ברגע שיש פטור, המטוס יכול להישאר בישראל, לצאת ולהיכנס חופשי

דוד ביטן: אם הם פותרים את הבעיה של הבטיחות, מה נשאר לך כדי לתת להם פטור?     

שמואל כץ: המחוקק קבע את הכלל, והוא גם אמר מי בעל הסמכות לתת את הפטור

דוד ביטן: אתה בעל הסמכות

שמואל כץ: נכון, ומה הכלים

שמואל כץ:  קיבלתי עכשיו בקשה לפטור – מה הכלים שבאמצעותם אני בוחן את הפטור? אני מבקש דבר מאוד מאוד בסיסי, והוא שהמטוס שרשום ברישום זר של המדינה שבה הוא רשום, יפעל באופן תדיר למדינה הזאת

דוד ביטן: רק משם הוא יכול לטוס?     

אורן אסף חזן: שמואל, יש מטוסים שאין להם שדה תעופה בבסיס האם שלהם, ונתתם להם פטור

דבורה נצר: סן מרינו ואיי קיימן – איך הם חוזרים הביתה? איך יש להם פטור? אלה שני מקומות שאין בהם בכלל שדה תעופה

דבורה נצר:  המטוסים לא נוחתים, יש להם רישוי ויש להם פטור

דבורה נצר:  איך אתה מסביר את זה?     

אורן אסף חזן: נו, מה? עובדים על עצמנו?     

דוד ביטן: אני לא מבין את זה

דוד ביטן:  אולי צריך לתקן את התקנה

דוד ביטן:  אם המטוס הזה נמצא בישראל, ואין בעיה בטיחותית – נניח שפתרנו את הבעיה הזאת – מה הבעיה לתת לו אפשרות לשהות יותר במדינת ישראל?      

יהודה מעוז: הוא גם משלם פה הרבה כסף

שמואל כץ: הוא מקבל פטור, ואלה המקרים שהם מדברים עליהם

שמואל כץ:  כלומר, הפטור מאפשר לו לשהות יותר מ-45 יום במדינת ישראל

אורן אסף חזן: שמואל, אתה מוכן להתחייב לפרוטוקול שאם אין בעיה בטיחותית, אתם תיתנו פטור לכל אחד? אם כן, פתרנו את הבעיה

שמואל כץ: מה הכללים שלפיהם אני נותן את הפטור? שהוא טס באופן תדיר למדינה שבה הוא רשום

אורן אסף חזן: אז איך נתת פטור למדינות שמטוסים לא יכולים לטוס אליהן

אורן אסף חזן:  אני לא מצליח להבין, ואתה יודע על מה אני מדבר

שמואל כץ: לא, אני לא יודע

אורן אסף חזן: אני אסביר

אורן אסף חזן:  אני, הקטן, שבסך הכול הייתי פקח טיסה – קטן

אורן אסף חזן:  לא הטסתי מטוסים

אורן אסף חזן:  אולי קפצתי 123 פעמים ממטוס, זה בסדר

אורן אסף חזן:  לא הטסתי

אורן אסף חזן:  אני האידיוט רוצה להבין איך יכול להיות שמטוס לא טס למדינה ולא חוזר ממנה כי אין בה שדה תעופה

אורן אסף חזן:  הוא רשום שם, ואתם נתתם לו פטור, למרות שאתה אומר שהבסיס לפטור הוא שהוא ינחת ויחזור מאותו בסיס

אורן אסף חזן:  איך? וזה לא מטוס אחד ולא שניים ולא שלושה, וחלקם גם עובדים בתעשייה מסחרית

דוד ביטן: אתה עושה טעות

דוד ביטן:  למה? כי אתה נכנס לשאלות ספציפיות שקשורות לאי-שוויון, לשיקול דעת

דוד ביטן:  אני אומר, בוא נבחן את הכול ונראה איך פותרים את הבעיה

דוד ביטן:  אך תיכנס למקרים ספציפיים

אבישי פדהצור: אני מהלשכה המשפטית ברת"א

אבישי פדהצור:  אני רוצה לעשות קצת סדר במסגרת המשפטית

דוד ביטן: אוקיי, תעשה לנו באמת

אבישי פדהצור: יש קצת בלבול

אבישי פדהצור:  ברשותך, נעשה סדר במסגרת החוקית, ונתכנס אחרי זה למה שהיה

אבישי פדהצור:  תקנה 42א תוקנה לפני כמה חודשים, ותכף נדבר על התיקון הזה

אבישי פדהצור:  לפני זה, היא אשרה באופן גורף שהות של כלי טיס זר בישראל במשך יותר מ-45 יום ב-270 ימים

דוד ביטן: ועכשיו תיקנתם את זה?     

אבישי פדהצור: כן

אבישי פדהצור:  תכף נגיד לתיקון הזה

אבישי פדהצור:  באותה תקופה, השתמשנו בפטורים

אבישי פדהצור:  לפי חוק הטיס, יש מכשיר שקוראים לו פטור, ומאפשר למנהל הרשות, בהתקיים נסיבות מסוימות – תקנה לא מתאימה ורמת בטיחות שוות ערך – לתת פטור בתנאים שהוא יקבע

אבישי פדהצור:  רת"א הייתה מול האתגר של התמודדות מול כלי הטיס האלה, והמדיניות שרת"א קבעה – זאת מדיניות שקיבלה ביטוי בנוהל שפורסם והוא נגיש באתר של רת"א במרשתת, ותקנו אותי אם אני טועה או מטעה, חלילה – עשתה הבחנה בין כלי טיס זר שמופעל בהפעלה כללית

אבישי פדהצור:  למשל, אני, יש לי את המטוס הזר שלי

אבישי פדהצור:  אני מטיס את עצמי ואת בני משפחתי – אני לא מדבר על הרמאים והנוכלים – לבין מי שמפעיל כלי טיס בהפעלה מסחרית, כלומר מסיע אנשים בתמורה

אבישי פדהצור:  אמרנו, כמו שמשתקף בהרבה מאוד היבטים אחרים של הבטיחות, שאנחנו נהיה יותר מתירנים לגבי כלי טיס בהפעלה כללית – שם אדוני מסכן את עצמו ואת בני ביתו, במקרה הטוב

אורן אסף חזן: ואז זה בסדר, כי הוא מסכן את עצמו

אורן אסף חזן:  ואז אתם לא אחראים

אורן אסף חזן:  טוב לדעת

אבישי פדהצור: רגע, מר חזן

אבישי פדהצור:  אני אוהב שכועסים עליי אחרי שאני מסיים לדבר

אורן אסף חזן: אני לא כועס, אני לומד

אבישי פדהצור: כל המדינות מבחינות בין הפעלה כללית להפעלה מסחרית

אורן אסף חזן: אדוני היושב-ראש, שים לב מה נאמר פה, שאם זאת הפעלה כללית – תתפוצץ, תמות, שלא תהיה לך בטיחות במטוס

אורן אסף חזן:  אנחנו לא אחראים

אורן אסף חזן:  אתה תהיה אחראי על עצמך

אורן אסף חזן:  זה מדהים

יהודה מעוז: לפני רגע אמר ראש רת"א, שאותו מטוס, שהוא לא בפיקוח, נוסע על ידי מטוס של לופטהנזה עם 400 אנשים

יהודה מעוז:  זאת צריכה להיות אותה רמת פיקוח בדיוק

אורן אסף חזן: היועץ המשפטי מקריס את הטענות שלהם תוך כדי שיחה

אורן אסף חזן:  זה פשוט מדהים

דוד ביטן: אתה רוצה ללכת לבית משפט? לעצור את הישיבה? אני רוצה להבין

אורן אסף חזן: אני אומר דבר פשוט, יש פה רציונל

אורן אסף חזן:  רת"א צריכה לדאוג לתעופה האזרחית

דוד ביטן: חזן, אנחנו לא נמצאים פה עכשיו בוויכוח עם רת"א, במובן הזה שאתה מוצא איפה הם עושים טעויות

דוד ביטן:  לך לבית משפט ואין בעיה

דוד ביטן:  אני אעצור את הישיבה ותלך לבית משפט

דוד ביטן:  אל תהיו חכמולוגים יותר מדי

שמואל כץ: גם ה-FAA, רמת הפיקוח שלו על מטוס של יונייטד לא משתווה לרמת פיקוח שלו על גולף-סטרים

שמואל כץ:  בכל העולם זה כך, כי תאונה של צסנה היא לא תאונה של בואינג

אורן אסף חזן: אני מסכים

שמואל כץ: זאת אירוע מדינתי וזאת  תאונת דרכים

אורן אסף חזן: אני מסכים

אורן אסף חזן:  אתה פשוט השתמשת בטרמינולוגיה שלך קודם, בזה שהם טסים לצד מטוסים גדולים

דוד ביטן: אני רוצה להבין, איזה תיקון עשיתם?     

אבישי פדהצור: הייתה לנו מדיניות שפורסמה באתר האינטרנט ועמדה גם לביקורת שיפוטית, שקובעת מהן אמות המידה למתן פטור

אבישי פדהצור:  הייתה מדיניות יותר מתירנית לגבי כלי טיס שמופעלים בהפעלה כללית מאשר לגבי כלי טיס בהפעלה מסחרית

אבישי פדהצור:  זה המקום גם לחדד, שכמו שאמר מר חזן קודם, יש כלי טיס מסוימים שקיבלו פטור גם לגבי הפעלה מסחרית

אבישי פדהצור:  אלה מופעלים על ידי מדינת ישראל או משמשים את מדינת ישראל, ומדובר על שני כלי טיס בלבד

אבישי פדהצור:       אחרי שהתחילו הליכים משפטיים בעניין הזה, ושבנו ודשנו בתקנה, החליטו גורמי המקצוע שיש לקדם תיקון של התקנה, כי ללכת כל הזמן למנגנון של פטור, זה מאוד מאוד מסובך וטרחני

אבישי פדהצור:  לכן, בואו נבנה את הרציונל הבטיחותי בתוך התקנה עצמה

אבישי פדהצור:  התקנה הזאת תוקנה לפני כחצי שנה, ובגדול היא אומרת שהכלל שאומר שכלי טיס זר לא יכול להיות בישראל יותר מ-45 ימים ב-270 ימים, נשאר

דוד ביטן: הוא יכול עד 270 יום?     

אבישי פדהצור: אסור לו להיות בישראל יותר מ-45 ימים בתקופה של 270 יום

יהודה מעוז: למה 45? למה לא 10? למה לא 200?     

דוד ביטן: חבר'ה, די

דוד ביטן:  יש לך חברה, זה נכון, אבל אתה רוצה לקבוע להם מה להגיד ומה לעשות? אם לא מתאימה לכם המדינה שלנו, תלכו למדינה אחרת

דוד ביטן:  תהיו מספר זר שם

דוד ביטן:  מספיק כבר עם הקשקושים האלה

דוד ביטן:       אני רוצה להבין, כמו שאני מבין את זה מהצד, הטענה של שהייה של 45 יום עד 270 יום צריכה להתייחס למטוס קטן, שהחליט לשהות בישראל בלי לטוס בכלל

דוד ביטן:  ואז הוא לא יכול לעבור את 270 הימים

דוד ביטן:  נניח שהחלטתי לחנות בראשון לציון כי יש שם שדה תעופה קטן למטוסים קטנים, ואני החלטתי לשהות שם או בבן גוריון

דוד ביטן:  לא משנה

דוד ביטן:  אם אני סתם חונה ולא טס, אז התקנה הזאת חלה עליי

דוד ביטן:  אבל אם יש לי מטוס וכל הזמן הוא יוצא החוצה – מספיק שאני יוצא עכשיו לפריז, יצאתי מישראל ועמדתי בגבולות התקנה של המועדים

דוד ביטן:  אני לא מבין את העניין הזה

אבישי פדהצור: זאת לא מטרת התקנה, אדוני

דוד ביטן: זה מה שהיא אומרת

דבורה נצר: הוא סופר את הימים שאתה נמצא

דבורה נצר:  הלוך חזור – היית באותו יום

דוד ביטן: אבל אני יצאתי

דוד ביטן:  ברגע שיצאתי, אני מתחיל את הספירה של 45 הימים עוד פעם

דבורה נצר: אם אתה נמצא 24 שעות רצופות בחו"ל, זה לא נחשב מתוך ה-45

דוד ביטן: לא, לא

דוד ביטן:  הוא לא מפרש את זה נכון

דוד ביטן:  אם יצאתי מהארץ ונחתי בפריז, כבר יצאתי

דוד ביטן:  אני חוזר ו-45 הימים נספרים עוד פעם

דוד ביטן:  ככה נראה לי, ואולי הנוסח לא נכון

אבישי פדהצור: אפשר להציג את התקנה, אפשר לקרוא אותה בקול, אפשר להפנות לבתי המשפט שפירשו אותה לאורך השנים

אבישי פדהצור:  אף אחד מעולם לא סבר שזאת הפרשנות

דוד ביטן: אבל זה המצב

אבישי פדהצור:  לא, כי הנוסח של התקנה מאוד מאוד ברור

אבישי פדהצור:  הרציונל של התקנה, להבנתנו, הוא בטיחותי, והוא עומד על הרעיון של רחוק מהעין – רחוק מהלב

דוד ביטן: אבל את הבטיחות פתרנו במובן מסוים

אבישי פדהצור: עוד לא פתרנו אותה

דוד ביטן: לא, אתם תפתרו אותה אם תעשו בדיקות ותוציאו נוהל

דוד ביטן:  יכול להיות שצריך לתקן שוב את התקנה

דוד ביטן:  בהנחה שפתרנו את הבעיה הבטיחותית, אני עובר לתקנה 42

דוד ביטן:  תסביר לי מה הרציונל

אבישי פדהצור: אני לא חושב שיש הסכמה שפתרנו את הבעיה

דוד ביטן: חכה רגע

דוד ביטן:  אמרתי "בהנחה"

דוד ביטן:  לא אמרתי שהסכמתם למשהו

אבישי פדהצור: אחד תלוי בשני

אבישי פדהצור:  למה? כי הרציונל הוא רחוק מהעין – רחוק מהלב

אבישי פדהצור:  כשמטוס של מדינה זרה פוקד אותה אחת לכמה זמן, הוא נתון לסמכויות הרישוי, הפיקוח והאכיפה שלה

אורן אסף חזן: תחייב אותו לחזור לאותה מדינה אחת לשלושה חודשים – פתרתי לך את הבעיה

אורן אסף חזן:  תחייב אותו לטוס לאותה מדינה אחת לרבעון, לא שלושה חודשים

אבישי פדהצור: אני אפילו לא מספיק להשלים את הדברים שלי בשביל להבין כמה אני טועה

אורן אסף חזן: לא, חס וחלילה

אורן אסף חזן:  אנחנו לא טועים, אנחנו ביחד

אורן אסף חזן:  רוצים לפתור את הבעיה ביחד

אבישי פדהצור: הרציונל מאוד פשוט – כשאני מטוס ישראלי, אני נמצא פה בנתב"ג, והמפקחים של רת"א יש להם לגביי גם זמינות, גם גישה למשרדים של החברה שלי, גם את סמכויות הרישוי, הפיקוח והאכיפה

דוד ביטן: פיקוח על הטייסים ולא על הבטיחות – זה מה שאתה אומר עכשיו?     

אבישי פדהצור: הטייס והבטיחות זה אותו דבר

דוד ביטן: אז מה אתה רוצה? לא הבנתי

דוד ביטן:  תצא לרגע מהריבוע הזה, מהמסגרת הזאת שאתה רגיל אליה

דוד ביטן:  אמרתי, תוציאו נוהל שמתייחס לבטיחות, ותכניסו שם כל מה שאתם רוצים

דוד ביטן:  אני לא אומר לכם מה לעשות

דוד ביטן:  ברגע שפתרתם את הבעיה של הבטיחות, תסביר לי מה מפריע לך

אורן אסף חזן: - - -     

דוד ביטן: אי-אפשר ככה

דוד ביטן:  מה זה? אתה כבר לא בכנסת

דוד ביטן:  גם אז היית קופץ כל הזמן

דוד ביטן:  עזוב

דוד ביטן:       אני אומר, במקרה כזה, הנושא של תקנה 42 אין לו משמעות, כי פתרתם את הבעיה של הבטיחות

אבישי פדהצור: אדוני מניח את התוצאה

דוד ביטן: אני רוצה לקצר את התהליך

אבישי פדהצור: אדוני מניח שפתרנו את הבעיה של הבטיחות, ולכן אפשר לשנות את התקנה

אבישי פדהצור:  אנחנו אומרים שהתקנה היא אחת הערובות לבטיחות

דוד ביטן: תכניס את הבטיחות בתקנה

אבישי פדהצור: הכנסנו את הבטיחות בתקנה, אבל זה לא מוצא חן בעיני בעלי - - -     

דוד ביטן: עזוב לא מוצא חן

דוד ביטן:  לא מעניין אותי אם זה מוצא חן בעיניהם

אבישי פדהצור: אני אגיד לך, אדוני, איך פתרנו את זה בתיקון התקנות שעשינו לפני חצי שנה

דוד ביטן: תגיד

דוד ביטן:  כל הזמן אני שואל אותך מה תיקנת, ואתה עוד פעם אומר לי: אני אגיד לך אחר כך

דוד ביטן:  תגיד לי מה תיקנת

אבישי פדהצור: כלי טיס זרים, שההסדר של 45 ב-270 לא חל לגביהם, נמנים על שלוש קטיגוריות בגדול

אבישי פדהצור:  כלי טיס שבא לישראל צריך פעולות בדק, ויש פה מכונאי בדק

דוד ביטן: בסדר

דוד ביטן:  זה לא רלוונטי

אבישי פדהצור: כלי טיס שמפעיל אותו בעל רישיון הפעלה אווירית ישראלי, יש לו הסכם חכירה עם חברה זרה

אבישי פדהצור:  חברה ישראלית מפעילה מטוס ברישום זר – לא חברה זרה – זה קורה לפעמים, וגם זה פטור מההסדר הזה

אבישי פדהצור:  למה? כי יש תהליך מאוד מאוד סדור

אורן אסף חזן: רק שאלה כדי להבין

אורן אסף חזן:  זאת אומרת, אם יש לי חברה ישראלית, ואני חוכר מטוס ברישום זר, התקנה לא חלה עליי? זה מה שאתה אומר עכשיו?     

אבישי פדהצור: אם אני לא טועה, לפי תקנה - - -     

אורן אסף חזן: אם זה כך, נגמר הדיון מבחינתי

אורן אסף חזן:  לא נקנה מטוסים, נרשום אותם על איזה חבר בחו"ל, נחכור ממנו את המטוס, ופתרנו את הבעיה

אורן אסף חזן:  אם זה התיקון, גם הסיפור של הבטיחות לא רלוונטי

אורן אסף חזן:  לכן אני אומר שיש פה משהו לא הגיוני

דוד ביטן: לא נתת לו לסיים

דוד ביטן:  מה הנושא השני?     

אבישי פדהצור: "לגבי כלי טיס זר, שהוא אחד מאלה: אם הפעלתו לישראל בשטחה או ממנה טעונה היתר הפעלה, הוא מקיים את טיסותיו לישראל, בתוכה וממנה, לפי היתר ההפעלה שניתן להפעלתו

אבישי פדהצור: "     

דוד ביטן: זאת תקנה של עמוד, התקנה הזאת?     

אבישי פדהצור: אנחנו אוהבים לכתוב בהרחבה כדי שלא יהיו שאלות

דוד ביטן: בסוף תמיד יש שאלות

אבישי פדהצור: זה בסדר

אבישי פדהצור:  מזה אנחנו מתפרנסים

אבישי פדהצור:  בין מדינות יש הסכמי תעופה, שלפיהם ניתנים ההיתרים שמאפשרים לחברות תעופה לטוס ביניהן

אבישי פדהצור:  בעקבות עתירות שהוגשו נגדנו וחידדו לנו את הנקודה הזאת, אמרנו שחברות תעופה שפועלות לפי היתר הפעלה במדינת ישראל, את המטוסים שלהן נפתור

אבישי פדהצור:  למה? כי אלה מטוסים שבדרך כלל שגרת העבודה שלהן היא להגיע לארץ, לנחות, לפרוק נוסעים, להעלות נוסעים ולחזור

דוד ביטן: אלה הגדולות

דוד ביטן:  זה לא שייך

אבישי פדהצור: ואז יבוא אדוני וישאל מה עם החברות שאין להן היתר הפעלה? הרי לא לכל החברות יש היתר הפעלה, ותכף תגידו לי תכף שלפי התקנות שלנו, מטוסים קטנים פטורים מהיתר הפעלה

אבישי פדהצור:  גם להן נתנו פתרון בתקנות, ועכשיו אני אקרא את התקנה הבאה, ואני אעשה את זה מהר

אבישי פדהצור:  "אם הפעלתו לישראל, בשטחה וממנה, אינה טעונה היתר הפעלה – הוא מופעל באמצעות מחזיק רישיון מקביל לרישיון הפעלה אווירית שניתן לו מאת הרשות המוסמכת לכך במדינת המפעיל שלו"

אבישי פדהצור:  זה התנאי הראשון

אבישי פדהצור:  אתה לא פיראט, יש לך רישיון הפעלה אווירית מה-FAA, מ-CAA UK וכולי

אבישי פדהצור:  כלומר, תנאי ראשון, אתה חברת תעופה ממוסדת, לא מאכער

אבישי פדהצור:  "והמנהל אישר לו לשהות דרך קבע בישראל

אבישי פדהצור: " זה כבר לא פטור

אבישי פדהצור:  זה אישור של המנהל ולא צריכים את כל המנגנון המורכב של פטור, אלא אישור מנהל רת"א, לפי שיקול דעתו שמובנה בנוהל פומבי

אבישי פדהצור:      מתי המנהל עושה את זה? "לאחר ששוכנע כי הפעלתו דרך קבע בישראל יכולה להיעשות בצורה בטוחה"

דוד ביטן: זה עניין הבטיחות

אבישי פדהצור: בדיוק

אבישי פדהצור:  "בשים לב, בין השאר, למרכז הפעילות של כלי הטיס, ולמאפייני הפיקוח המתבצע על הפעלתו מטעם מדינת המפעיל

אבישי פדהצור: " רוצה לומר, למנהל רת"א ניתן בתיקון התקנות הזה שיקול הדעת לאפשר גם לכלי טיס ברישום זר, שלא מופעל לפי היתר הפעלה, לפעול בישראל דרך קבע, אם הוא משתכנע שההפעלה שלו בישראל דרך קבע יכולה להיעשות בצורה בטוחה

אבישי פדהצור:  בין היתר, הוא שוקל לעניין זה את מרכז הפעילות שלו

אבישי פדהצור:  המחוקק כבר הגדיר את זה, והדברים האלה קיבלו ביטוי בנוהל שלנו

אבישי פדהצור:  הנוהל הזה הוא פומבי, וכל אחד יכול לקרוא, לעיין, להתרשם וליישם

דוד ביטן: האמת? אני לא מבין את העניין

דוד ביטן:  אני רוצה להגיד לכם, שאם הבעיה של הבטיחות נפתרת, הבעיה השנייה פחות בעייתית כי היא לשיקול דעתו של מנהל רת"א

דוד ביטן:  אני לא יכול להיכנס כרגע לשיקול הדעת הספציפי בכל דבר ודבר, אבל מכיוון שאמרת לי שאתה הולך להיפגש ולבדוק את העניין, נעצור את הישיבה פה

דבורה נצר: אני יכולה להוסיף משהו לפני סגירה, בבקשה?     

דוד ביטן: לא

דבורה נצר: זה רלוונטי מאוד

דוד ביטן: לא, לא

דוד ביטן:  אתם תיפגשו איתו

דוד ביטן:  הסמכות שלו ושיקול הדעת שלו

דוד ביטן:  אני אומר שאתם צריכים להיות בשיקול הדעת יותר פתוחים

דוד ביטן:  כלומר, בגדול, כל הבעיה שאני רואה היא בעיית בטיחות ולא בעיה אחרת

דוד ביטן:  אתה מראה לי תקנה של ארבעה עמודים, ואני לא אתחיל להיכנס לזה

דוד ביטן:  אני גם לא חושב שצריך להיכנס לזה, כי שיקול הדעת הוא ספציפי לבדוק כל חברת תעופה בדיוק איך היא עושה ומה היא לא עושה

דוד ביטן:  אם אתם לא רוצים לתקן את התקנה, לפחות שיקול הדעת צריך להיות יותר רחב

דוד ביטן:  מכיוון שיש מנהל רת"א חדש, צריך לתת לו צ'אנס לבדוק את העניין בצורה אחרת

דוד ביטן:       אנחנו נעצור את הישיבה פה

דוד ביטן:  זכאי, תודיע לי מה החלטת ולפי זה אנחנו נמשיך את העניין

דוד ביטן:  תודה רבה, הישיבה נעולה